b'\n_START_ARTICLE_\nZigmas Lydeka\n_START_SECTION_\nBiografija\n_START_PARAGRAPH_\n1977 m. baig\xc4\x97 Kauno politechnikos instituto In\xc5\xbeinerin\xc4\x97s ekonomikos fakultet\xc4\x85, 1980\xe2\x80\x931983 m. studijavo aspirant\xc5\xabroje (doktorant\xc5\xabroje) Sankt Peterburgo valstybiniame universitete, kuriame 1983 m. apgyn\xc4\x97 ekonomikos moksl\xc5\xb3 daktaro disertacij\xc4\x85 \xe2\x80\x9eDarbo i\xc5\xa1tekli\xc5\xb3 paskirstymo socialin\xc4\x97s ekonomin\xc4\x97s problemos ir jo tobulinimas (regioninis aspektas)\xe2\x80\x9c. 1993 m. Lietuvos mokslo taryba nostrifikavo docento pedagogin\xc4\xaf vard\xc4\x85 (suteikt\xc4\x85 1988 m.) ir suteik\xc4\x97 socialini\xc5\xb3 moksl\xc5\xb3 daktaro vard\xc4\x85. 1999 m. Vilniaus universitete apgyn\xc4\x97 habilituoto socialini\xc5\xb3 moksl\xc5\xb3 daktaro disertacij\xc4\x85 \xe2\x80\x9eEkonomini\xc5\xb3 sistem\xc5\xb3 gyvavimo proces\xc5\xb3 teorinis modeliavimas\xe2\x80\x9c._NEWLINE_1977\xe2\x80\x931980 m. ir 1983\xe2\x80\x931990 m. d\xc4\x97st\xc4\x97 Kauno technologijos universitete. Nuo 1990 m. Vytauto Did\xc5\xbeiojo universiteto docentas, nuo 2000 m. profesorius. 1997\xe2\x80\x931999 m. Ekonomikos ir finans\xc5\xb3 katedros ved\xc4\x97jas, 1998\xe2\x80\x932002 m. Ekonomikos ir vadybos fakulteto dekanas. 2002\xe2\x80\x932006 m. ISM Vadybos ir ekonomikos universiteto (iki 2005 m. Tarptautin\xc4\x97 auk\xc5\xa1toji vadybos mokykla) mokslo prorektorius. 1999\xe2\x80\x932006 m. Lietuvos mokslo tarybos narys, Studij\xc5\xb3 ir Mokslo finansavimo nuolatini\xc5\xb3 ekspert\xc5\xb3 komisij\xc5\xb3 pirmininkas. _NEWLINE_2006 m. Zigmas Lydeka i\xc5\xa1rinktas Vytauto Did\xc5\xbeiojo universiteto rektoriumi. 2010 metais VDU Taryba, vadovaujama Prezidento Valdo Adamkaus prof. Z. Lydek\xc4\x85 vienbalsiai perrinkto antrajai kadencijai. VDU rektoriaus pareigas u\xc5\xbebaig\xc4\x97 2015 m. bir\xc5\xbeelio 30 d. 2015 m. lapkri\xc4\x8dio 18 d. i\xc5\xa1rinktas VDU Senato pirmininku._NEWLINE_2017 m. suteiktas VDU garb\xc4\x97s profesoriaus vardas.\n_START_SECTION_\nMokslin\xc4\x97 veikla\n_START_PARAGRAPH_\nMokslin\xc4\x97s veiklos kryptys: ekonomikos filosofija, sistem\xc5\xb3 transformacijos metodologija, verslininkyst\xc4\x97s teorija ir praktika, bendrovi\xc5\xb3 pertvarka. 2001-2002 m. prisid\xc4\x97jo rengiant Kauno regiono strategin\xc4\xaf plan\xc4\x85.\n_START_SECTION_\n\xc4\xaevertinimas\n_START_PARAGRAPH_\n2002\xe2\x80\x932003 m. apdovanotas auk\xc5\xa1\xc4\x8diausio laipsnio valstyb\xc4\x97s stipendija nusipelniusiam mokslininkui._NEWLINE_2008 m. apdovanotas Nyderland\xc5\xb3 Karalyst\xc4\x97s Oranie\xc4\x8di\xc5\xb3-Nasau dinastijos Komandoro ordinu kry\xc5\xbeiumi._NEWLINE_2009 m. \xe2\x80\x93 Gardino valstybinio Jankos Kupalos universiteto aukso medaliu.'